Díonýsos
Díonýsos (á forngrísku Διόνυσος eða Διώνυσος) var í grískri goðafræði guð víns, ölvunar, frjósemi og innblásturs. Dýrkun hans er upprunnin í Þrakíu og breiddist þaðan út.

Díonýsos var sonur Seifs og Semele, dóttur Kadmosar konungs, en í sumum heimildum er hann sagður sonur Seifs og Persefónu. Hann þekktist einnig undir nafninu Bakkos (Βάκχος)  og Bakkus í rómverskri goðafræði. Díonýsos var verndarguð leikhússins. Einkennistákn hans er vín, pardus og geithafur.

Neðanmálsgreinar

Ítarefni 
 Seaford, Richard. Dionysos (Oxford: Routledge, 2006).
 Taylor-Perry, Rosemarie. The God Who Comes: Dionysian Mysteries Revisited (New York: Algora Press, 2003).

Tenglar 

 

Grískir guðir
Ólympsguðir